Keskittymiä käsittelevän neuvoa-antavan komitean 116. kokouksessaan 2. kesäkuuta 2003 antama lausunto asiaan COMP/M.2947 - Verbund/Energie Allianz liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 079 , 30/03/2004 s. 0009 - 0009



Keskittymiä käsittelevän neuvoa-antavan komitean 116. kokouksessaan 2. kesäkuuta 2003 antama lausunto asiaan COMP/M.2947 - Verbund/Energie Allianz liittyvästä päätösluonnoksesta (2004/C 79/10) (ETA:n kannalta merkityksellinen teksti) (Tämä teksti kumoaa ja korvaa Euroopan yhteisöjen virallisessa lehdessä C 69, 19. maaliskuuta 2004, s. 4, julkaistun tekstin) 1) Neuvoa-antavan komitean enemmistö on komission kanssa samaa mieltä siitä, että ilmoitettu toimenpide muodostaa sulautuma-asetuksen 1 artiklassa ja 3 artiklan 1 kohdassa tarkoitetun keskittymän, jolla on yhteisönlaajuinen ulottuvuus. Vähemmistö pidättyy ottamasta kantaa. 2) Neuvoa-antavan komitean enemmistö on komission kanssa samaa mieltä siitä, että sähkön toimitus pienasiakkaille muodostaa merkitykselliset tuotemarkkinat. Vähemmistö pidättyy ottamasta kantaa. 3) Neuvoa-antavan komitean enemmistö on samaa mieltä komission kanssa siitä, että sähkön toimitus suurasiakkaille ja pienjakelijoille muodostaa merkitykselliset tuotemarkkinat ja että markkinoita ei tarvitse erotella tarkemmin. Vähemmistö pidättyy ottamasta kantaa. 4) Neuvoa-antavan komitean enemmistö on samaa mieltä komission kanssa siitä, että sähkön toimitus suurille alueellisille jakelijoille ja sähkökauppa muodostavat merkitykselliset tuotemarkkinat ja että markkinoita ei tarvitse erotella tarkemmin. Vähemmistö pidättyy ottamasta kantaa. 5) Neuvoa-antavan komitean enemmistö on samaa mieltä komission kanssa siitä, että pienasiakkaille toimitettavan sähkön markkinat sekä suurasiakkaille ja pienjakelijoille toimitettavan sähkön markkinat ovat kansalliset, ts. Itävalta. Vähemmistö pidättyy ottamasta kantaa ja toinen vähemmistö on eri mieltä. 6) Neuvoa-antavan komitean enemmistö on samaa mieltä komission kanssa siitä, että kysymys suurille alueellisille jakelijoille toimitettavan sähkön ja sähkökaupan maantieteellisistä markkinoista olisi jätettävä avoimeksi. Vähemmistö pidättyy ottamasta kantaa. 7) Neuvoa-antavan komitean enemmistö on samaa mieltä komission kanssa siitä, että ilmoitettu keskittymä luo määräävän aseman suurasiakkaille ja pienjakelijoille toimitettavan sähkön markkinoilla. Vähemmistö pidättyy ottamasta kantaa. 8) Neuvoa-antavan komitean enemmistö on samaa mieltä komission kanssa siitä, että ilmoitettu keskittymä vahvistaa määräävää asemaa pienasiakkaille toimitettavan sähkön markkinoilla. Vähemmistö pidättyy ottamasta kantaa. 9) Neuvoa-antavan komitean enemmistö on samaa mieltä komission kanssa siitä, että ilmoitettu keskittymä ei todennäköisesti luo määräävää asemaa eikä vahvista sellaista suurille alueellisille jakelijoille toimitettavan sähkön ja sähkökaupan markkinoilla. Vähemmistö pidättyy ottamasta kantaa. 10) Neuvoa-antavan komitean enemmistö on samaa mieltä komission kanssa siitä, että osapuolten toimittamat sitoumukset riittävät poistamaan kaikki keskittymästä aiheutuvat kilpailuongelmat ja että keskittymä olisi sen vuoksi todettava yhteismarkkinoille ja ETA-sopimuksen toimintaan soveltuvaksi. Vähemmistö pidättyy ottamasta kantaa ja toinen vähemmistö on eri mieltä. 11) Neuvoa-antavan komitean enemmistö kehottaa komissiota ottamaan huomioon kaikki jäsenvaltioiden keskustelun aikana esiin ottamat seikat. Vähemmistö pidättyy ottamasta kantaa. 12) Neuvoa-antavan komitean enemmistö suosittelee tämän lausunnon julkaisemista Euroopan unionin virallisessa lehdessä. Vähemmistö pidättyy ottamasta kantaa.